ભારતની જેમ જ યુએસમાં પણ વિધાર્થીઓએ કોલેજમાં પ્રવેશ મેળવતાં પહેલાં પ્રાથમિક, માધ્યમિક,અને ઉચ્ચતર માધ્યમિક કક્ષાએ કુલ બાર વર્ષનું શિક્ષણ મેળવેલ હોવું ફરજીયાત છે. આ દેશમાં 3500થી વધુ કોલેજો અને યુનિવર્સિટીઓ છે. અહી ઉપસ્નાતકો (અંડર ગ્રેજ્યુએટ) માટેની શિક્ષણ સંસ્થાને કોલેજ કહેવાય છે, જયારે સ્નાતક ( ગ્રેજ્યુએટ) અને વ્યાવસાયિક શાળા / સંસ્થાઓનાં સમૂહ ને યુનિવર્સિટી કહેવાય છે. યુનિવર્સિટીએ સંશોધન પર વિશેષ ધ્યાન આપે છે જ્યારે કોલેજ એ ભણતર ને વધુ મહ્ત્વ આપે છે.